CELEX: 32005R1318
Language: lv
Date: 2005-08-11
Title: Komisijas Regula (EK) Nr. 1318/2005 (2005. gada 11. augusts), ar ko groza II pielikumu Padomes Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem

12.8.2005   
            
            
               LV
            
            
               Eiropas Savienības Oficiālais Vēstnesis
            
            
               L 210/11
            
         
      KOMISIJAS REGULA (EK) Nr. 1318/2005
   (2005. gada 11. augusts),
   ar ko groza II pielikumu Padomes Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1) un jo īpaši 13. panta otro ievilkumu,
   tā kā:
   
               (1)
            
            
               Saskaņā ar procedūru, kas paredzēta Regulas (EEK) Nr. 2092/91 7. panta 4. punktā, dažas dalībvalstis kopš 2002. gada ir iesniegušas informāciju, lai minētās regulas II pielikumā iekļautu atsevišķus produktus.
            
         
               (2)
            
            
               Rūpnieciskos kaļķus, kas ir blakusprodukts sāls ražošanā no kalnu rajonos atrodamā sālsūdens, uzskata par būtiskiem attiecībā uz īpašām augsnes ielabošanas un uzturvielu patēriņa prasībām dažās dalībvalstīs, un ir konstatēts, ka tie nav kaitīgi videi.
            
         
               (3)
            
            
               Ir konstatēts, ka kalcija hidroksīds noteiktos klimatiskajos apstākļos ir būtisks augļu koku sēnīšu slimību apkarošanā. Šīs slimības apkarošana bioloģiskajā lauksaimniecībā ir grūta un prasa izmantot varu, kura izmantošanu var samazināt, izmantojot kalcija hidroksīdu.
            
         
               (4)
            
            
               Etilēns jau ir iekļauts Regulas (EEK) Nr. 2092/91 II pielikuma B daļā kā viela, ko parasti izmanto bioloģiskajā lauksaimniecībā. Šķita lietderīgi papildināt minētās vielas lietošanas nosacījumus, lai bez banāniem ietvertu dažus citus augļus, kuru ražošanai ir vajadzīgs etilēns.
            
         
               (5)
            
            
               Tādēļ attiecīgi jāgroza Regulas (EEK) Nr. 2092/91 II pielikums.
            
         
               (6)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EEK) Nr. 2092/91 14. pantu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2092/91 II pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 11. augustā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 198, 22.7.1991., 1. lpp. Regulā jaunākie grozījumi izdarīti ar Komisijas Regulu (EK) Nr. 2254/2004 (OV L 385, 29.12.2004., 20. lpp.).
   
      PIELIKUMS
      Regulas (EEK) Nr. 2092/91 II pielikumu groza šādi:
      
                  1)
               
               
                  A daļas tabulā “Mēslošanā un augsnes ielabošanā izmantojamie produkti” pēc ieraksta “Rūpnieciskie kaļķi, kas iegūti no cukura ražošanas” iekļauj šādu ierakstu:
                  
                              Nosaukums
                           
                           
                              Apraksts, sastāva prasības, lietošanas nosacījumi
                           
                        
                              “Rūpnieciskie kaļķi, kas iegūti, ražojot sāli ar vakuuma metodi
                           
                           
                              Blakusprodukts, ražojot sāli ar vakuuma metodi no kalnu rajonos atrodamā sālsūdens
                              Vajadzība, ko atzīst kontroles iestāde vai inspekcijas iestāde”
                           
                        
            
                  2)
               
               
                  B daļas “Pesticīdi” 1. punktu “Augu aizsardzības līdzekļi” groza šādi:
                  
                              a)
                           
                           
                              IV tabulā “Citas vielas, ko parasti izmanto bioloģiskajā lauksaimniecībā”, ierakstu par “etilēnu” aizstāj ar šādu:
                              
                                          Nosaukums
                                       
                                       
                                          Apraksts, sastāva prasības, lietošanas nosacījumi
                                       
                                    
                                          “(*) Etilēns
                                       
                                       
                                          Banānu, kivi un kakiplūmju (hurmu) gatavināšana; ananasa ziedu uzziedināšana
                                          Vajadzība, ko atzīst kontroles iestāde vai inspekcijas iestāde”
                                       
                                    
                        
                              b)
                           
                           
                              pievieno šādu V tabulu:
                              “V.   Citas vielas
                              
                                          Nosaukums
                                       
                                       
                                          Apraksts, sastāva prasības, lietošanas nosacījumi
                                       
                                    
                                          Kalcija hidroksīds
                                       
                                       
                                          Fungicīds
                                          Tikai augļu kokiem, tostarp stādiem, augļu koku vēža apkarošanai”